પ્રાચીન કાળની આ વાત છે. સમય લગભગ ૧૧૦૦ વર્ષ જેટલો પાછળ લઈ જઈએ તો આજનું ઉન્હેલ ગામ તે વખતે ઉન્હેલ નગર તરીકે ખૂબ પ્રખ્યાત હતું. કાળક્રમે નગરની આ સમૃદ્ધિ નાશ પામી હતી. એક વખતની વાત છે. ઉન્હેલ નગરના રાજાને નાગેશ્વર ભગવાનની શ્રદ્ધાથી મનોકામના પૂર્ણ થતાં રાજાએ આ મૂર્તિને રત્નોથી મઢી દીધી હતી પરંતુ એક સોનીના ધનલોભે આ મૂર્તિ ચોરવાની કુબુદ્ધિ સૂઝી. પરિણામે સોનીનું કમોત થયું. તે પછી ઘણો સમય તે મૂર્તિ અપૂજ રહી. એક વખત તે સમયના રાજાએ આ મૂર્તિને ફરી માણેક મોતીથી મઢી ભવ્ય બનાવડાવી. આ છતાં તે મૂર્તિ ફરી ચોરાઈ ગઈ. ધનલોભી મનુષ્યને નિંદ્ય કર્મ કરાવે છે. જે તે દિવસે આ મૂર્તિ એક સંતને મળતાં તેમણે તેનું સ્થાપન કર્યું પરંતુ જૈનો ઉન્હેલ છોડી ચૂક્યા હોવાથી આ મૂર્તિ અપૂજ રહેવા લાગી.